wannaphong/clean_thaiwikipedia huggingface dataset:
# เทศมณฑลโกมาโรม-แอ็สแตร์โกม
โกมาโรม-แอ็สแตร์โกม  เป็นเทศมณฑลทางตอนเหนือของประเทศฮังการี มีเนื้อที่ 2,264.52 ตารางกิโลเมตร ในปี ค.ศ. 2011 มีประชากร 304,568 คนnépesség.com, "Komárom-Esztergom megye népessége 1870-2015"

เทศมณฑลมีพรมแดนติดกับประเทศสโลวาเกียทางตอนเหนือ และมีอาณาเขตติดกับเทศมณฑลเยอร์-โมโชน-โชโปรน เทศมณฑลแว็สเปรม เทศมณฑลแฟเยร์ และเทศมณฑลแป็ชต์ ศูนย์กลางของเทศมณฑลอยู่ที่เมืองตอตอบาญอ

 เทศบาล 
 เมืองที่ได้รับสิทธิ์อย่างเทศมณฑล 
 ตอตอบาญอ (ที่ตั้งเทศมณฑล)

 เมือง 

 หมู่บ้าน
# ยูเอ็มที สเตเดียม
ยูเอ็มที สเตเดียม  เป็น สนามฟุตบอล ที่ตั้งอยู่ภายใน มหาวิทยาลัยการจัดการและเทคโนโลยีอีสเทิร์น อำเภอเมือง จังหวัดอุบลราชธานี เป็นสนามฟุตบอลไม่มีลู่วิ่งที่ถือว่าทันสมัยที่สุดในจังหวัดอุบลราชธานี มีความจุ 6,000 ที่นั่ง สนามฟุตบอลแห่งนี้ได้ถูกสร้างขึ้นเมื่อปี พ.ศ. 2558 ภายใน มหาวิทยาลัยการจัดการและเทคโนโลยีอีสเทิร์น มีเนื้อที่ 12 ไร่ และมีความจุ 6,000 ที่นั่ง โดยสามารถขยายเป็น 10,000 ที่นั่งได้ในอนาคต ใช้งานเป็นสนามเหย้าของ อุบล ยูไนเต็ด หลังจากก่อสร้างเสร็จได้ทำการเปิดใช้งานเป็นครั้งแรกเมื่อวันที่ 4 กุมภาพันธ์ พ.ศ. 2560 ในการแข่งขันฟุตบอลนัดกระชับมิตรระหว่างอุบล ยูเอ็มที ยูไนเต็ด และ หนองบัว พิชญ โดยการแข่งขันนัดดังกล่าว อุบล ยูเอ็มที เป็นฝ่ายเอาชนะไปได้ 1–0 จากลูกโหม่งของ ตีอากู ชูลาปา (ตีอากู  โอลีเวย์รา จี โซซา) กองหน้าชาวบราซิล ทำให้เขาถูกบันทึกว่าเป็นผู้เล่นคนแรกที่ทำประตูได้ที่สนามแห่งนี้
# โรงเรียนเมืองพัทยา 7 (บ้านหนองพังแค)
โรงเรียนเมืองพัทยา 7 (บ้านหนองพังแค) - Pattaya City 7 School (Ban Nong Pang Kae) เป็นโรงเรียนที่ตั้งอยู่หน้าถนนสุขุวิทตรงข้ามวัดบุณย์กัญจนาราม ตำบลหนองปรือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา

 ประวัติ 
โรงเรียนเมืองพัทยา 7 (บ้านหนองพังแค) สร้างขึ้นเมื่อวันที่ 12 มิถุนายน พ.ศ. 2482 มีกำนันผู้ใหญ่บ้าน และราษฎร์ชาวบ้านร่วมกันจัดสร้าง ตามพระราชบัญญัติประถมศึกษา ขนาดกว้าง 4 วา ยาว 7 วา โดยมีนายอ่วน เพลิดพริ้ง ได้บริจาคที่ดินและเป็นครูใหญ่คนแรก 

ต่อมาปี 2484 ได้สร้างอาคารเรียนแบบ ป.1 ขึ้น 3 ห้อง ขนาดกว้าง 9 เมตร ยาว 27 เมตร งบประมาณ 4,000 บาท และปี 2495 ได้เปลี่ยนชื่อโรงเรียนเป็น " โรงเรียนบ้านหนองพังแค "

ต่อมาปี 2521 ได้โอนมาอยู่ในสังกัดเมืองพัทยา ตามพระราชบัญญัติระเบียบบริหารราชการเมืองพัทยา ปี 2521 และได้เปลี่ยนชื่อเป็น " โรงเรียนเมืองพัทยา 7 (บ้านหนองพังแค) " ยังคงชื่อเดิมไว้ในวงเว็บ

 รายนามผู้บริหาร 
 ลำดับ   ภาพ   ชื่อและนามสกุล  เริ่มวาระ  สิ้นสุดวาระ  หมายเหตุ 1  -  นายอ่วน เพลิดพริ้ง (ครูใหญ่)  พ.ศ. 2482  พ.ศ. 2495  เป็นครูใหญ่คนแรก 2  -  นายไพบูลย์ จันทวรินทร์ (ครูใหญ่)  พ.ศ. 2495  พ.ศ. 2509  - 3  -  นายนิยม สุรโครต (ครูใหญ่)  พ.ศ. 2509  พ.ศ. 2511  - 4  -  นางเพ็ญศรี แก่นอำพ้น (รักษาการครูใหญ่)  พ.ศ. 2511  พ.ศ. 2512  - 5  -  นางอำไพ สุกใส (รักษาการครูใหญ่)  พ.ศ. 2512  พ.ศ. 2513  - 6  -  นางนงเยาว์ เพชรแดง (รักษาการครูใหญ่)  พ.ศ. 2513  พ.ศ. 2514  - 7  -  นายสมศักดิ์ โปร่งน้ำใจ (ครูใหญ่)  พ.ศ. 2514  พ.ศ. 2520  - 8  -  นายจรูญ ปานแดง (ครูใหญ่)  พ.ศ. 2520  พ.ศ. 2525  - 9  -  นางปราณี มณีสาร (ครูใหญ่)  พ.ศ. 2525  พ.ศ. 2527  - 10  -  นายปัญญา มายุศิริ (ครูใหญ่)  พ.ศ. 2527  พ.ศ. 2529  - 11  -  นายปิรยศ แจ่มกระจ่าง (อาจารย์ใหญ่)  พ.ศ. 2529  พ.ศ. 2539  - 12  -  นายมนัส คงวัฒนะ (ผู้อำนวยการ)  พ.ศ. 2539  พ.ศ. 2560  เป็นอาจารย์ใหญ่ ปี 2539 - 2540
เป็นผู้อำนวยการ ปี 2539 - 2560 13  -  นางผกาพันธุ์ วีระสิงห์ (รักษาการผู้อำนวยการ)  พ.ศ. 2559  ปัจจุบัน  ดำรงตำแหน่งอยู่

 สัญลักษณ์ประจำโรงเรียน 

 พระพุทธรูปประจำโรงเรียน พระพุทธมงคลศรีสัตตะมุนี (หอพระศรีสัตตะมุนี สร้างขึ้นปี 2553)
 ตราประจำโรงเรียนเมืองพัทยา 7 (บ้านหนองพังแค)  นักรบขี่ม้า แสดงถึงความกล้าหาญ
 คำขวัญโรงเรียน นักเรียนดี สถานที่น่าอยู่ ครูมีจรรยาบรรณ สร้างสรรค์กีฬา พัฒนาชุมชน
 ต้นไม้ประจำโรงเรียน จามจุรี
 สีประจำโรงเรียน
 สีชมพู  หมายถึง เปรียบเสมือนความอ่อนน้อมถ่อมตน
 สีน้ำเงินกรมท่า  หมายถึง เปรียบเสมือนความเข้มแข็ง
# ไมค์ โรทันดา
ลอว์เรนซ์ ไมเคิล โรทันดา (Lawrence Michael Rotunda) เกิด 30 มีนาคม ค.ศ. 1958 เป็นนักมวยปล้ำอาชีพที่เกษียณอายุชาวอเมริกันเป็นที่รู้จักกันดีที่สุดสำหรับการปรากฏตัวของเขากับ World Wrestling Federation และ World Championship Wrestling ในช่วงปี 1980 และ 1990 ภายใต้ชื่อ ไมค์ โรทันดา (Mike Rotunda), เออร์วิน อาร์ ชีสเตอร์ (Irwin R. Schyster) และ วีเค วอลสตรีต (V.K. Wallstreet) ในช่วงเวลาของอาชีพของเขา เคยได้แชมป์ NWA World Tag Team Championship, NWA World Television Championship และ WWF World Tag Team Championship ในปี 2024 ไมค์ได้รับการเสนอชื่อเข้าสู่หอเกียรติยศ WWE Hall of Fame ในฐานะแท็กทีม U.S. Express ร่วมกับ แบร์รี วินแดม

แชมป์และรางวัล
มวยปล้ำสมัครเล่น
Eastern Intercollegiate Wrestling Association
Heavyweight Champion (1981)
มวยปล้ำอาชีพ
 All Japan Pro Wrestling
 World's Strongest Tag Determination League (2000) – with "Dr. Death" Steve Williams
 Championship Wrestling from Florida
 NWA Florida Heavyweight Championship (3 times)Florida Heavyweight Title history At wrestling-titles.com
 NWA Southern Heavyweight Championship (Florida version) (2 times)NWA Southern Heavyweight Title (Florida version) history At wrestling-titles.com
 NWA United States Tag Team Championship (Florida version) (4 times) – with Barry Windham (3 times), and Mike Davis (1 time)NWA United States Tag Team Title (Florida version) history At wrestling-titles.com
George Tragos/Lou Thesz Professional Wrestling Hall of Fame
Class of 2022
 Jim Crockett Promotions/World Championship Wrestling
 NWA World Television Championship (3 times)NWA/WCW World Television Title history At wrestling-titles.com
 NWA World Tag Team Championship (Mid-Atlantic version) (1 time) – with Steve WilliamsNWA World Tag Team Title (Mid-Atlantic/WCW) history At wrestling-titles.com
 Maple Leaf Wrestling
 NWA Canadian Television Championship (1 time)NWA Canadian Television Title history At wrestling-titles.com
 Pro Wrestling Illustrated
 Ranked No. 26 of the top 500 wrestlers in the PWI 500 in 1994
 Ranked No. 164 of the top 500 wrestlers during the PWI Years in 2003
 Ranked No. 61 of the top 100 tag teams with Ted Dibiase during the PWI Years in 2003
 Ranked No. 48 of the top 100 tag teams with Barry Windham during the PWI Years in 2003
 World Wrestling Federation
 WWF Tag Team Championship (5 times) – with Barry Windham (2) and Ted DiBiase (3)
 Slammy Award (1 time)
 Sweatiest (1994)
WWE Hall of Fame (Class of 2024) as a member of The U.S. Express
 Wrestling Observer Newsletter
 Best Gimmick (1996) – nWo
 Feud of the Year (1996) New World Order vs. World Championship Wrestling
# ทีเอ็มดีเค
เดอะไมตี (The Mighty) ยังเป็นที่รู้จักกันในนาม ทีเอ็ม 61 (TM61) หรือ เดอะไมตีโดนต์นีล (The Mighty Don't Kneel) เป็นทีมนักมวยปล้ำสังกัดWWE เคยปล้ำให้กับสมาคมอื่นๆ เช่น OVW, TNA, ROH, Pro Wrestling Noah และ NJPW เป็นต้น

แชมป์และรางวัล
 Australian Wrestling Alliance
 AWA Heavyweight Championship (1 time) – Rock 
 Explosive Professional Wrestling
 EPW Championship (3 times) – Nicholls (2), Haste (1)
 EPW Tag Team Championship  (1 time) – Haste and Nicholls (1)
 Melbourne City Wrestling
 MCW Heavyweight Championship (2 times) – Slex (1), and Rock
MCW Intercommonwealth Championship (3 times) – Slex (2) and Rock (1)
MCW Tag Team Championship (1 time) – Rock and Jackson (1)
New Japan Pro-Wrestling
NJPW World Television Championship (2 times, current) – Sabre Jr. 
Strong Openweight Tag Team Championship (1 time, current) – Nicholls and Haste
 Pro Wrestling Illustrated
Miller ranked No. 154 of the top 500 singles wrestlers in the PWI 500 in 2016
Thorne ranked No. 147 of the top 500 singles wrestlers in the PWI 500 in 2016
Jonah ranked No. 132 of the top 500 singles wrestlers in the PWI 500 in 2022
Sabre Jr. ranked No. 36 of the top 500 singles wrestlers in the PWI 500 in 2023
Eagles ranked No. 211 of the top 500 singles wrestlers in the PWI 500 in 2023
Pro Wrestling Noah
GHC Tag Team Championship (2 times) – Haste and Nicholls
Tokyo Sports
Best Tag Team Award (2013) – Haste and Nicholls
United Wrestling Network
UWN Tag Team Championship (1 time) – Haste and Bad Dude Tito
# วิตติวัต พันธุรักษ์
วิตติวัต พันธุรักษ์ (ชื่อเล่นว่า "ต็อง") ต็อง วิตติวัต เกิดเมื่อวันที่ 27 ตุลาคม พ.ศ. 2527 เป็นนักร้อง นักดนตรี และนักแต่งเพลง ต็อง เป็นชาวกรุงเทพมหานคร สำเร็จการศึกษาระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย  เป็นบุตรชายของ วินัย พันธุรักษ์ หนึ่งในสมาชิกวง ดิอิมพอสซิเบิ้ล
 ผลงาน 
 ละครโทรทัศน์
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี   เรื่อง  รับบท  หมายเหตุ 2550  น้องใหม่ร้ายบริสุทธิ์   นักร้องรึอาไรก็ได หัวใจสั่งฟ้า

 ผลงานเพลง 
รายละเอียดอัลบั้มรายชื่อเพลง 
 ชื่อ: Songs From Different Scenes 4 (อัลบั้มร่วม)
 ประเภท: อัลบั้ม
 วางจำหน่าย: พ.ศ. 2548 
 สังกัด:The Flying Tomato Music [ฟังซิ] 
 ชื่อ: Sick Project รักเป็นบ้า (อัลบั้มร่วม)
 ประเภท: อัลบั้ม
 วางจำหน่าย: พ.ศ. 2551 
 สังกัด:จีเอ็มเอ็ม แกรมมี่ ความจำสั้น 
 ชื่อ: เพลงร้อนละครแรง ชุด 4 (อัลบั้มร่วม)
 ประเภท: อัลบั้มซีดี
 วางจำหน่าย: พ.ศ. 2555 
 สังกัด:จีเอ็มเอ็ม แกรมมี่
| align = "left"|
 คำว่ารัก Ost.หมูแดง
|-
|
 ชื่อ: เพลงประกอบซีรีส์ คนปั้นคน
 ประเภท: ดิจิตอลซิงเกิล 
 วางจำหน่าย:พ.ศ. 2556 
 สังกัด:Music Boxing คนที่ยืนข้างหลัง 
 ชื่อ: The Empty Room (อัลบั้มร่วม)
 ประเภท: ดิจิตอลซิงเกิล
 วางจำหน่าย:3 เมษายน พ.ศ. 2557 
 สังกัด:Mono Music หยุดลมหายใจที่มีแต่เขา     ชื่อ: Mono Music Cafe (อัลบั้มร่วม)
 ประเภท: ซิงเกิล
 วางจำหน่าย: สังกัด:Mono Music
| align = "left"|
 ถูกกระทำโดยผู้ชำนาญ
|-
|
 ชื่อ: (อย่าทำให้ฉัน) ฝันเก้อ
 ประเภท: ดิจิตอล
 วางจำหน่าย: พ.ศ. 2560
 สังกัด:WARNER MUSIC THAILAND (อย่าทำให้ฉัน) ฝันเก้อ - ต็อง วิตดิวัต พันธุรักษ์ feat. วินัย พันธุรักษ์ (2016)
 อย่าปล่อยมือฉันไป
# อะโลอิน
อะโลอิน  หรือ บาร์บาโลอิน (barbaloin)Reynolds, Aloes - The genus Aloe, 2004 เป็นสารประกอบที่มีสูตรเคมีคือ C21H22O9 มีสีเหลืองน้ำตาล รสขม พบทั่วไปในยางว่านหางจระเข้ เมื่อแห้งใช้เป็นสารรสขม อะโลอินที่สกัดจากธรรมชาติจะเป็นการผสมของ 2 ไดอาสเตอริโอเมอร์ คือ อะโลอินเอ (บาร์บาโลอิน) และอะโลอินบี (ไอโซบาร์บาโลอิน) มักเตรียมได้จากการสกัดยางว่านหางจระเข้แล้วทำให้แห้งในรูปแบบเม็ดหรือของเหลว

อะโลอินช่วยเพิ่มการบีบตัวของลำไส้ และป้องกันการดูดน้ำกลับจากอุจจาระ แต่หากใช้มากเกินอาจทำให้ปวดท้องและท้องเสีย ด้วยเหตุนี้ในปี ค.ศ. 2002 สำนักงานอาหารและยาสหรัฐ (FDA) ประกาศให้ยาระบายว่านหางจระเข้ไม่สามารถ "ยอมรับโดยทั่วไปว่าปลอดภัย" (Generally recognized as safe) และผลิตภัณฑ์ที่มีสารอะโลอินไม่สามารถวางขายบนเคาน์เตอร์ได้ เพราะอาจเป็นสารก่อมะเร็ง อย่างไรก็ตาม การใช้สารอะโลอินในการรักษาโรคมีมาตั้งแต่สมัยโบราณ
# ปรัชญาดุษฎีบัณฑิต
thumb|กลุ่มบัณฑิตที่ได้รับปรัชญาดุษฎีบัณฑิตกับอาจารย์ของพวกเขา

ปรัชญาดุษฎีบัณฑิตราชกิจจานุเบกษา, ประกาศกระทรวงศึกษาธิการ เรื่อง หลักเกณฑ์การกำหนดชื่อปริญญา พ.ศ. ๒๕๕๙ เล่ม 133 ตอนพิเศษ 158 ง, 14 กรกฎาคม 2559, หน้า 6-18 (, , อักษรย่อ ปร.ด., PhD, Ph.D. หรือ DPhil ) คือปริญญาทางวิชาการสูงสุดที่ได้รับจากมหาวิทยาลัยในหลายประเทศ การได้รับปรัชญาดุษฎีบัณฑิตมาจากหลักสูตรที่มีความกว้างขวางของสาขาทางวิชาการ การได้มาซึ่งปรัชญาดุษฎีบัณฑิตมักจะเป็นที่ต้องการสำหรับอาชีพอาจารย์มหาวิทยาลัย นักวิจัย หรือนักวิทยาศาสตร์ในสาขาต่าง ๆ บุคคลที่ได้รับปริญญาปรัชญาดุษฎีบัณฑิตอาจใช้คำนำหน้าว่าดอกเตอร์ (Doctor) หรือนิยมเรียกสั้น ๆ ว่า "ดร." ("Dr") ในทางกฎหมายได้ หรือในประเทศที่ไม่ใช้ภาษาอังกฤษอาจใช้คำที่แตกต่างกันเช่น "Dr. phil." ในชื่อของพวกเขา และอาจใช้เป็นคำนำหลังชื่อเช่น "Ph.D.", "PhD" ขึ้นอยู่กับสถาบันที่ได้รับ

ข้อกำหนดในการได้รับปริญญาดุษฎีบัณฑิตมีความแตกต่างกันไปตามแต่ละประเทศ สถาบัน และช่วงสมัย ตั้งแต่ปริญญาการวิจัยในระดับเริ่มต้นจนถึงปริญญาเอกขั้นสูง ในระหว่างการเรียนนักศึกษาจะถูกเรียกว่า นักศึกษาปริญญาเอก (doctoral student หรือ PhD student) นักศึกษาที่จบการเรียนการสอน การสอบประมวลความรู้และอยู่ในระหว่างการทำวิทยานิพนธ์หรือดุษฎีนิพนธ์ของตนบางครั้งจะถูกเรียกว่า ผู้มีสิทธิได้รับปริญญาเอก (doctoral candidate หรือ PhD candidate) (ดู All but dissertation) นักศึกษาที่สำเร็จการศึกษาในระดับนี้อาจได้รับปริญญา Candidate of Philosophy ในสถาบันบางแห่ง

ผู้มีสิทธิได้รับปริญญาเอกจะต้องเสนอโครงการ วิทยานิพนธ์ หรือดุษฎีนิพนธ์ซึ่งประกอบด้วยเนื้อหาที่เป็นจุดเริ่มต้นของการวิจัยทางวิชาการซึ่งเป็นหลักวิชาการที่มีคุณค่าต่อการเผยแพร่ในวารสารที่พิชญพิจารณ์แล้ว  ในหลายประเทศผู้มีสิทธิจะต้องสอบป้องกัน วิทยานิพนธ์นี้ก่อนที่จัดสรรผู้เชี่ยวชาญที่เป็นคณะกรรมการสอบที่ได้รับการแต่งตั้งจากมหาวิทยาลัย ในบางครั้งมหาวิทยาลัยจะมอบปริญญาเอกประเภทอื่น ๆ นอกเหนือจากปรัชญาดุษฎีบัณฑิต เช่น วิศวกรรมศาสตรดุษฎีบัณฑิต (วศ.ด.) สำหรับวิศวกร และศึกษาศาสตรดุษฎีบัณฑิต (ศษ.ด.) สำหรับผู้เชี่ยวชาญด้านการศึกษา ในปี 2005 สมาคมมหาวิทยาลัยยุโรปได้กำหนดหลักซาลซ์บูร์ก (Salzburg Principles) ถึงหลักพื้นฐานสิบประการสำหรับปริญญาขั้นที่สาม (ปริญญาเอก) ภายใต้กระบวนการโบโลญญา ตามมาด้วย หลักฟลอเรนซ์ (Florence Principles) ในปี 2016 ประกอบด้วยหลักพื้นฐานเจ็ดประการสำหรับปริญญาเอกในสาขาศิลปะที่กำหนดโดยสันนิบาตแห่งสถาบันศิลปะยุโรป ซึ่งได้รับการรับรองโดยสมาคมโรงเรียนสอนศิลปะยุโรป สมาคมโรงเรียนภาพยนตร์และโทรทัศน์นานาชาติ สมาคมมหาวิทยาลัยและวิทยาลัยศิลปะ การออกแบบ และสื่อนานาชาติ และสมาคมเพื่อการวิจัยศิลปะ

ในบริบทของปรัชญาดุษฎีบัณฑิตและชื่อปริญญาอื่น ๆ ที่คล้ายกัน คำว่า "ปรัชญา" ไม่ได้หมายถึงสาขาหรือแขนงทางวิชาการของปรัชญาเพียงอย่างเดียว แต่ถูกนำมาใช้ในความหมายที่กว้างขึ้นตามความหมายดั้งเดิมในภาษากรีก คือ "ความรักในปัญญา" (love of wisdom) ซึ่งหมายถึงความใฝ่รู้ ส่วนใหญ่ในยุโรปทุกสาขา (ประวัติศาสตร์ ปรัชญา สังคมศาสตร์ คณิตศาสตร์ และปรัชญาธรรมชาติหรือวิทยาศาสตร์ธรรมชาติ)Sooyoung Chang, Academic Genealogy of Mathematicians, World Scientific, 2010, p. 183. รวมถึงเทววิทยา นิติศาสตร์ และแพทยศาสตร์ (ทั้งหลักสูตรวิชาชีพ อาชีวศึกษา และเทคนิค) เป็นที่รู้ตามธรรมเนียมว่าคือปรัชญา ในเยอรมนี และที่อื่น ๆ ในยุโรป คณะพื้นฐานทางศิลปศาสตร์เป็นที่รู้จักกันว่า "คณะปรัชญา"
# พระราชวุฒาจารย์ (สวัสดิ์ ขนฺติวิริโย)
"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย อดีตที่ปรึกษาเจ้าคณะจังหวัดอุดรธานี (ธรรมยุต) อดีตผู้ช่วยเจ้าอาวาสวัดโพธิสมภรณ์ (พระอารามหลวง) ต.หมากแข้ง อ.เมือง จ.อุดรธานี มีนามเดิม สวัสดิ์ วุฒิเสน เกิดเมื่อ วันที่ 19 พ.ย. 2466 บ้านเลขที่ 5 ม.5 ต.หมูม่น อ.เมือง จ.อุดรธานี ต่อมาอุปสมบท  ณ วัดโพธิสมภรณ์ (พระอารามหลวง) เมื่อวันที่ 15 ก.ค. 2486 โดยมี พระธรรมเจดีย์ (จูม พันธุโล) เป็นพระอุปัชฌาย์ พระอาจารย์อุ่น ธัมมธโร เป็นพระอนุสาวนาจารย์ และ พระครูประสาทคณานุกิจ เป็นพระกรรมวาจาจารย์ และจำพรรษาอยู่ที่วัดโพธิสมภรณ์มา โดยตลอด มุ่งมั่นศึกษาพระปริยัติธรรม พ.ศ.2486 สอบได้นักธรรมชั้นตรี-โท พ.ศ.2509-2517 เป็นพระธรรมทูตสายที่ 5  นอกจากนี้ยังเป็น กรรมการสร้างศาลาการเปรียญ บูรณะพระอุโบสถ และเป็นกรรมการการก่อสร้างพระบรมธาตุธรรมเจดีย์ วัดโพธิสมภรณ์ ต.หมากแข้ง อ.เมืองอุดรธานี 

"เจ้าคุณอุดร" ได้รับการยกย่องว่า "เป็นพระเถร ที่เป็นรัตตัญญูที่สุด ในวัดโพธิสมภรณ์" (ผู้รู้จักวันคืนที่ผ่านมายาวนาน) เพราะจำวัดอยู่วัดโพธิสมภรณ์ มาตั้งแต่เป็นสามเณร พ.ศ.2485 จนมรณภาพ พ.ศ.2557 รวมมากกว่า 72 ปี โดยได้ติดตามพระธรรมเจดีย์ (จูม พันธุโล)  อดีตเจ้าอาวาส จนกระทั่งท่านมรณภาพ ซึ่งพระธรรมเจดีย์ (จูม พันธุโล) ได้ชื่นชมว่า "เรียบร้อย ขยันทำงาน เรียกง่าย ทำงานดี เป็นพระไม่นิ่งดูดาย การงานรับมอบหมายสำเร็จลุล่วง" พระธรรมวิสุทธิมงคล (บัว ญาณสมฺปนฺโน) ได้กล่าวยกย่อง  "พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร"  ว่า"ท่านเป็นคนใจดี เรียกว่าเลิศทางไม่ดุ ไม่เคยดุใคร ดุคนไม่เป็น"

"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ได้ละสังขารเมื่อวันที่ 7 พ.ค.ที่ 2557 เวลา 19.37 น. ที่โรงพยาบาลศรีนครินทร์ จ.ขอนแก่น หลังจากที่เข้ารับการรักษาอาการอาพาธ สิริอายุ 91 ปี 72 พรรษา

 ตำแหน่งทางคณะสงฆ์ 
 พ.ศ. 2495 เป็นเจ้าคณะอำเภอเมือง-บ้านผือ (ธรรมยุต)
 พ.ศ. 2511 เป็นผู้ช่วยเจ้าอาวาสวัดโพธิสมภรณ์ (พระอารามหลวง)
 พ.ศ. 2519 เป็นรองเจ้าคณะจังหวัดอุดรธานี (ธรรมยุต)
 พ.ศ. 2547 เป็นที่ปรึกษาเจ้าคณะจังหวัดอุดรธานี (ธรรมยุต)

 สมณศักดิ์ 
 พ.ศ. 2498 ได้รับพระราชทานสมณศักดิ์ เป็น พระครูสัญญาบัตร เจ้าคณะอำเภอชั้นโท ในราชทินนามที่ พระครูอุดรคณานุศาสตร์
 พ.ศ.2535 ได้รับพระราชทานเลื่อนสมณศักดิ์ เป็น พระราชาคณะชั้นสามัญ ในราชทินนามที่ พระอุดรคณาจารย์
 พ.ศ.2549 ได้รับพระราชทานเลื่อนสมณศักดิ์ เป็น พระราชาคณะชั้นราช ในราชทินนามที่ พระราชวุฒาจารย์
# เหตุผลของพ่อ
เหตุผลของพ่อ เป็นบทเพลงเฉลิมพระเกียรติเพลงสุดท้ายในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องจากเผยแพร่ก่อนการสวรรคตของพระองค์เพียง 2 วัน คือในวันที่ 11 ตุลาคม พ.ศ. 2559 โดยแต่เดิมนั้นเพลงนี้ บริษัท จีเอ็มเอ็ม แกรมมี่ จำกัด (มหาชน) จัดทำขึ้นเพื่อแสดงออกถึงความจงรักภักดีต่อพระองค์เนื่องในโอกาสงานฉลองสิริราชสมบัติครบ 70 ปี ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 แต่งคำร้องและทำนองโดย กมลศักดิ์ สุนทานนท์ และ ปิติ ลิ้มเจริญ เรียบเรียงโดย เจษฎา สุขทรามร และ ธิติวัฒน์ รองทอง โดยเนื้อหาของบทเพลงกล่าวถึงการทรงงานของในหลวงตลอด 70 ปี ที่ทรงงานอย่างหนัก และทรงเหน็ดเหนื่อยเพื่อประชาชนทุกคนมติชน 10 ต.ค.59:‘เบิร์ด ธงไชย’ ซาบซึ้งได้ขับร้องเพลงเฉลิมพระเกียรติในหลวง ‘เหตุผลของพ่อ’

 การเผยแพร่บทเพลง

มิวสิกวิดีโอเพลงเหตุผลของพ่อถูกเผยแพร่เมื่อวันที่ 11 ตุลาคม พ.ศ. 2559 เวลา 20:00 น.“เหตุผลของพ่อ” บทเพลงพิเศษจาก "เบิร์ด ธงไชย" เพื่อพ่อหลวงของแผ่นดิน ซึ่งบทเพลงดังกล่าวมีผู้แบ่งปันในสื่อสังคมอย่างกว้างขวางในวันที่ 12 ตุลาคม เพื่อให้ประชาชนร่วมกันส่งคำภาวนาไปถึงในหลวงรัชกาลที่ 9 ให้ทรงหายจากพระอาการประชวรซาบซึ้งน้ำตาไหล..."เหตุผลของพ่อ" ที่ดังก้องในใจปวงชนในยามนี้ อย่างไรก็ตาม หลังจากนั้นพระองค์เสด็จสวรรคตในวันที่ 13 ตุลาคม หรือภายหลังเผยแพร่เพลงนี้เพียง 2 วัน เพลงนี้จึงถือเป็น "เพลงเฉลิมพระเกียรติเพลงสุดท้ายก่อนการสวรรคต"

 สรุป/ผลสำรวจ
 อันดับ 1 เพลงที่สื่อเรื่องราวเกี่ยวกับพ่อได้อย่างทราบซึ้งกินใจเป็นที่สุด จาก 9 บทเพลงที่บอกเล่าเรื่องราวเกี่ยวกับพ่อหลวง บทเพลงเทิดพระเกียรติ เนื่องในโอกาสงานฉลองสิริราชสมบัติครบ 70 ปี พ.ศ. 2559“เหตุผลของพ่อ” บทเพลงพิเศษจาก "เบิร์ด ธงไชย" เพื่อพ่อหลวงของแผ่นดิน สรุปโดย สนุก.คอม
 อันดับ 4 จาก 5 อันดับเพลงรอสายที่มียอดดาวโหลดสูงสุด ผ่านเอไอเอส คอลลิ่ง เมโลดี้ Nation TV "5 อันดับเพลงรอสายสำนึกในพระมหากรุณาธิคุณ ร. 9"
 อันดับ 9 เพลงศิลปินเพื่อพ่อในความชื่นชอบของสาธารณชนที่สุด จากผลสำรวจ เพลงพระราชนิพนธ์และรวมเพลงศิลปินเพื่อพ่อในความชื่นชอบของสาธารณชน โดยชมรมขับเคลื่อนวิชาการเพื่อวิจัยความสุขชุมชน สำนักวิจัยซูเปอร์โพล
# ไอ้หนุ่มหมัดเมา 3
ไอ้หนุ่มหมัดเมา 3  เป็นภาพยนตร์แนวศิลปะการต่อสู้ที่ออกฉายในฮ่องกง ปี ค.ศ. 1994 นำแสดงโดย หลิว เต๋อหัว หลี่ เจียซิน ภาพยนตร์เรื่องนี้ไม่นับว่าเป็นภาคต่อจากภาพยนตร์เรื่องไอ้หนุ่มหมัดเมา ของเฉินหลงแต่อย่างใด

เนื้อเรื่องย่อ
หยางจินได้ลักพาตัวเสิ่นอี้ ว่าที่เจ้าสาวของหยวนซื่นไข่มา เขาถูกตามล่าจนต้องหนีไปที่ป่าจือหลิน และได้รับความช่วยเหลือจากหวงฉีอิง หย่างจินจึงฝากให้หวงฉีอิงช่วยพาเสิ่นอี้ไปส่งให้เขาภายหลัง แต่เพื่อความปลอดภัย หวงฉีอิงจึงมอบหมายให้ลูกชายหวงเฟยหงไปแทน ทั้งคู่หนีการตามล่าจนไปถึงโรงเหล้าของลุงเหยิน หวงเฟยหงได้รับการสอนหมัดเมาจากลุงเหยิน ในขณะที่เสิ่นอี้ทำให้แหวนหยกวงสำคัญแตก แม่ทัพหลี่ตามมาถึงโรงเหล้า ในขณะที่คับขัน เสิ่นอี้ยอมเสี่ยงตายออกมาช่วยทุกคนทำให้เฟยหงซาบซึ้งมาก และตกลงใจจะไปช่วยเสิ่นอี้ออกมา

นักแสดงนำ
หลิว เต๋อหัว หรับบท หยางจิน
หลี่ เจียซิน รับบท เจ้าหญิงเสิ่นอี้
วิลลี่ ฉี รับบท หวง เฟยหง
หลิว เจียเหลียง รับบท ลุงเหยิน
เจิ้ง เส้าชิว รับบท หวง ฉีอิง
กอร์ดอน หลิว รับบท แม่ทัพหลี่
 โห กากุย รับบท ยฺเหวียน ชื่อไข่

แหล่งข้อมูลอื่น

Drunken Master III  at Hong Kong Cinemagic

Drunken Master III film review at LoveHKFilm.com
# แล็ก
ในเกมออนไลน์ แล็ก  คือ ความล่าช้าที่เห็นได้ชัดระหว่างการเครื่องไหวของผู้เล่นและการตอบสนองของเซิร์ฟเวอร์ในวิดีโอเกม ถึงแม้ว่าแล็กอาจจะมีสาเหตุมาจากความล่าช้าที่สูง มันอาจจะเกิดขึ้นเนื่องมาจากพลังงานประมวลผลไม่เพียงพอทั้งในเซิร์ฟเวอร์ (ที่อาจประมวลผลเหตุการณ์ตามเวลา) หรือในไคลเอนต์ (Client) (หน้าจอแล็ก) หน้าจอแล็ก (Screen-lag) ก็สามารถเกิดขึ้นในเกมผู้เล่นคนเดียวได้เช่นกัน
# พระเจ้าอู๋ฟูไช
พระเจ้าอู๋ฟูไช  กษัตริย์องค์สุดท้ายแห่ง แคว้นอู๋ ครองสิริราชสมบัติระหว่าง 495 ปีก่อนคริสตกาล — 473 ปีก่อนคริสตกาลโดยการสวรรคตของพระองค์เป็นการสิ้นสุด ยุควสันตสารท
# ไดโด
ไดโด  เป็น ศักราชของญี่ปุ่น หลังจากปี เอ็นเรียกุ และก่อนปี โคนิง ช่วงเวลานี้กินเวลาตั้งแต่พฤษภาคม ปี ค.ศ. 806 ถึงกันยายน ปี ค.ศ. 810Nussbaum, Louis-Frédéric. (2005). "Daidō" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File. จักรพรรดิผู้ครองราชย์คือ จักรพรรดิเฮเซ (平城天皇) และ จักรพรรดิซางะ (嵯峨天皇)Titsingh, Isaac. (1834).  Annales des empereurs du Japon, pp. 96-97; Brown, Delmer et al. (1979). Gukanshō, pp. 279-280; Varley, H. Paul. Jinnō Shōtōki, p. 151.

 เปลี่ยนปีศักราช 
 16 พฤศจิกายน ค.ศ. 806: ชื่อของศักราชใหม่ถูกสร้างขึ้นเพื่อแสดงถึงเหตุการณ์หรือชุดของเหตุการณ์ ศักราชก่อนสิ้นสุดและศักราชใหม่เริ่มขึ้นในปี เอ็นเรียกุ ที่ 25 เมื่อวันที่ 18 เดือน 5 ปี ค.ศ. 806Brown, p. 280.

 เหตุการณ์ในปีไดโด 
 9 เมษายน ค.ศ. 806 (ปี ไดโด ที่ 1 วันที่ 17 เดือน 3): ในปีที่ 25 แห่งรัชกาลจักรพรรดิคัมมุ (桓武天皇25年) พระองค์สวรรคต และแม้จะมีข้อพิพาทที่ตามมาว่าผู้ใดจะเป็นผู้ปกครองสืบต่อจากพระองค์ นักวิชาการร่วมสมัยจึงตีความว่าราชบัลลังก์ได้รับการสืบทอดโดยโอรสของพระองค์ หลังจากนั้นไม่นาน จักรพรรดิเฮเซได้เสด็จขึ้นครองราชย์Titsingh,  p. 95; Brown, pp. 278-279; Varley, p. 44. [A distinct act of senso is unrecognized prior to Emperor Tenji; and all sovereigns except Jitō,  Yōzei, Go-Toba, and Fushimi have senso and sokui in the same year until the reign of Emperor Go-Murakami. 
 8 มิถุนายน ค.ศ. 806 (ปี เอ็นเรียกุ ที่ 25 วันที่ 18 เดือน 5): จักรพรรดิเฮเซ ได้ประกอบพระราชพิธีราชาภิเษกที่ พระราชวังหลวงเฮอัง ภายหลังจากขึ้นสืบราชบัลลังก์ต่อจาก จักรพรรดิคัมมุ พระราชบิดาเมื่อวันที่ 17 เดือน 3 ปี เอ็นเรียกุ ที่ 25 ตรงกับวันที่ 9 เมษายน ค.ศ. 806
 9 มิถุนายน ค.ศ. 806 (ปี ไดโด ที่ 1 วันที่ 19 เดือน 5): จักรพรรดิเฮเซได้สถาปนาเจ้าชายคามิโนะพระราชอนุชาขึ้นเป็นรัชทายาทซึ่งต่อมาเจ้าชายคามิโนะได้ขึ้นสืบราชบัลลังก์เป็น จักรพรรดิซางะ
 18 พฤษภาคม ค.ศ. 809 (ปี ไดโด ที่ 4 วันที่ 1 เดือน 4): ในปีที่ 4 แห่งรัชกาลจักรพรรดิเฮเซ (平城天皇4年) พระองค์ประชวรและสละราชสมบัติ และได้รับการสืบทอดโดยพระราชอนุชาของพระองค์ หลังจากไม่นาน จักรพรรดิซางะได้เสด็จขึ้นครองราชย์Titsingh,  p. 96; Brown, p. 280; Varley, H. Paul. (1980). Jinnō Shōtōki,  p. 44.

ตารางเทียบศักราช
 ไดโด 1  2  3  4  5ค.ศ. 806  807  808  809  810 พ.ศ. 1349  1350  1351  1352  1353
# ประเทศอินเดียในเครือจักรภพ
ประเทศอินเดียในเครือจักรภพ  หรือ ภารตะอธิราชยะ  หรือ สหภาพอินเดีย (Union of India) เป็นประเทศอินเดียภายหลังได้รับอิสรภาพจากสหราชอาณาจักรและก่อนสถาปนาเป็นสาธารณรัฐอินเดีย ตั้งแต่ 15 สิงหาคม ค.ศ. 1947 ถึง 26 มกราคม ค.ศ. 1950 ในยุคนี้อินเดียถือเป็นรัฐอิสระ มีอำนาจในการปกครองตนเองแต่ยังยึดถือพระมหากษัตริย์สหราชอาณาจักรเป็นประมุขผ่านผู้สำเร็จราชการ ต่อมาหลังมีการสถาปนารัฐธรรมนูญแห่งสาธารณรัฐอินเดียขึ้นในปี ค.ศ. 1950  ประเทศอินเดียก็ล้มเลิกระบอบกษัตริย์และเปลี่ยนประมุขแห่งรัฐเป็นประธานาธิบดีแทน และประเทศอินเดียก็กลายเป็นประเทศแรกที่เป็นสมาชิกในเครือจักรภพแห่งประชาชาติ

 ผู้สำเร็จราชการ 
ในยุคนี้ มีผู้สำเร็จราชการอินเดียอยู่สองคน คือ:
 ชื่อ ภาพ เริ่มดำรงตำแหน่ง ออกจากตำแหน่ง ผู้แต่งตั้ง ผู้สำเร็จราชการอินเดียในเครือจักรภพ (ค.ศ. 1947–1950) ไวเคานต์เมานต์แบ็ทแตนแห่งพม่าได้รับโปรดเกล้าเป็น "เอิร์ลเมานต์แบ็ทแตนแห่งพม่า" เมื่อ 28 ตุลาคม 1947(1900–1979) 100px 15 สิงหาคม 1947 21 มิถุนายน 1948 พระเจ้าจอร์จที่ 6 จักรวรรติ ราชโกปละชารี  100px 21 มิถุนายน 1948  26 มกราคม 1950
# โตเกียวสแควร์
โตเกียว สแควร์ เป็นวงดนตรีของประเทศสิงคโปร์ ก่อตั้งขึ้นในปี ค.ศ. 1984 โดย ลินดา เอลิซาเบธ เป็นนักร้องนำ และ ปีเตอร์ ฮัน เป็นนักกีตาร์ประจำวงดนตรี

ภายหลังการก่อตั้งวงดนตรีไม่กี่เดือน วงโตเกียว สแควร์ ได้ปล่อยเพลง "Within You'll Remain" ในปี ค.ศ. 1985 ซึ่งต้นฉบับมาจาก ฮ่องกง โดยวงไซนา ซึ่งเพลง "Within You'll Remain" ของโตเกียว สแควร์ ติดอันดับชาร์ทในประเทศเพื่อนบ้าน รวมถึงประเทศไทยอีกด้วย

ความนิยมวงโตเกียว สแควร์ไม่ได้จำกัดอยู่ที่ประเทศสิงคโปร์เท่านั้น แต่นิยมกันไปทั่วภูมิภาคเอเชีย โดยเฉพาะเพลง "Within You'll Remain" ซึ่งเห็นเป็นรูปธรรมจากการเปิดเพลงนี้ในวิทยุ ทั่วภูมิภาคอาเซียนตั้งแต่ปี ค.ศ. 1985 ถึง ค.ศ. 1986
 ผลงานเพลงที่มือชื่อเสียง 
 "Within You'll Remain" 
 "Silent Talk"
 "Oriental City"
 "Without Your Love"
# ประเทศปากีสถานในเครือจักรภพ
ประเทศปากีสถาน (อูรดู: مملکتِ پاکستان) ระหว่างปี ค.ศ. 1947–1956 หรือเรียกอย่างเข้าใจว่า ประเทศปากีสถานในเครือจักรภพ  เป็นประเทศในเครือจักรภพในทวีปเอเชียใต้ จัดตั้งขึ้นในปี ค.ศ. 1947 เมื่อรัฐสภาอังกฤษได้ตราพระราชบัญญัติอิสรภาพของอินเดีย ค.ศ. 1947 ขึ้น ซึ่งตามพระราชบัญญัติดังกล่าวได้แบ่งจักรวรรดิอินเดียออกเป็นสองประเทศเอกราชคือ อินเดีย และ ปากีสถาน โดยทั้งสองประเทศต่างมีเอกราชเป็นของตนเองโดยยอมรับกษัตริย์อังกฤษเป็นพระเจ้าแผ่นดิน

ประเทศปากีสถานในเครือจักรภพกินพื้นที่ในส่วนที่เป็นประเทศปากีสถานและประเทศบังกลาเทศในปัจจุบัน โดยส่วนที่เป็นประเทศปากีสถานในปัจจุบันนั้นเรียกว่า ปากีสถานตะวันตก และส่วนที่เป็นประเทศบังกลาเทศในปัจจุบันนั้นเรียกว่า เบงกอลตะวันออก สาเหตุที่อังกฤษแยกปากีสถานออกมาจากอินเดียก็เพื่อต้องการให้ปากีสถานและบังกลาเทศเป็นรัฐที่อยู่ของชาวมุสลิมในอดีตบริติชราชจากผลของทฤษฎีสองชาติ

ประเทศปากีสถานในเครือจักรภพสิ้นสุดลงในวันที่ 23 มีนาคม ค.ศ. 1956 เมื่อได้มีการสถาปนารัฐธรรมนูญแห่งสาธารณรัฐปากีสถานขึ้นโดยมีประธานาธิบดีเป็นประมุขแห่งรัฐ และถือเป็นชาติสมาชิกในเครือจักรภพแห่งประชาชาติ